open-index/open-wikipedia-markdown huggingface dataset:
Peper

duimnael|Peper uit 'n peperpot.
duimnael|Gedroogde swart en wit peperkorrels.

**Peper** (*Piper nigrum*) is die spesery wat algemeen langs die sout op die eettafel staan.

Daar is letterlik honderde verskillende soorte peper in kookkuns dwarsoor die hele aarde in gebruik.

Die genus **Piper** van die peperfamilie *(Piperaceae)* se voorbeelde sluit o.a. in: swartpeper, witpeper en groenpeper.

## Variëteite 
### Swartpeper 
duimnael|Grofgemaalde swartpeperkorrels.

Swartpeper word van die groen (onryp) vrugtedragte van die peperplant geproduseer. Die steenvrugte word 'n kort rukkie in water gekook om dit skoon te kry en voor te berei vir droging. Die hitte bars die selwande in die peper en bespoedig die werking van ensieme gedurende die verbruiningsproses. Dit word in die son of in 'n masjien vir 'n hele aantal dae gedroog. Gedurende hierdie proses krimp die vlees van die peper rondom die saad en verdonker dit tot 'n dun, verkreukelde swart laag. Na droging word die spesery swartpeperkorrels genoem.

Sekere ekstrakte word van die droë peperkorrels gemaak, soos peperolie en peperspiritus. Dit word gebruik as masseerolie en in skoonheids- en kruiebehandelings.

### Witpeper 
duimnael|Witpeperkorrels

Witpeper bestaan slegs uit die saad van die peperplant, met die donker skil van die pepervrug verwyder. Die ryp rooi bessies word gewoonlik vir ongeveer 'n week in water geweek, waartydens die vlees van die peper sag word en ontbind. Deur dit te vryf, bly slegs die naakte saad oor, wat dan gedroog word. Soms word alternatiewe prosesse gebruik om die buitekante te verwyder, bv. meganiese, chemiese of biologiese metodes.

Fyngemaalde witpeper word in die Chinese kookkuns gebruik in geregte soos slaaie, liggekleurde souse en kapokaartappels, waar swartpeper duidelik sou uitstaan. Witpeper het 'n effens anderse smaak as swartpeper a.g.v. die afwesigheid van sekere stowwe wat in die skil van die vruggie voorkom, maar nie in die saadkern nie.

### Groenpeper 
Groenpeper, soos swartpeper, word van die onryp dragte gemaak. Gedroogde groen peperkorrels word op sekere maniere behandel sodat hulle hul groen kleur behou, bv. behandeling met swaeldioksied, geblik of vriesgedroog. Vars groen peperkorrels (redelik onbekend in die Weste) kom gereeld voor in Thaise en Asiese kosse. Hulle geur word as pikant en vars beskryf, met 'n sterk aroma. Hulle ontbind vinnig indien nie gedroog of gepreserveer nie.

### Rooipeper 
Rooipeper is egter die fyngemaalde poeier van ryp brandrissies *(Capsicum frutescens)*.

## Fotogalery 
## Verwysings
Esphigmenou-klooster

duimnael|280px|Die fasade van die Esphigmenou-klooster vanaf die nabygeleë kaai.

Die **Esphigmenou-klooster** (Grieks: Μονή Εσφιγμένου) is ’n Oosters-Ortodokse klooster in die noordelike deel van Berg Athos in Griekeland. Dit is 18de in rang van die skiereiland se kloosters en is toegewy aan die Hemelvaart van Jesus.

Die huidige klooster dateer uit die 10de eeu, terwyl monnike volgens tradisie reeds in die 5de eeu op die perseel gewoon het. In die vroeë 1970's was die klooster in omstredenheid omhul weens hul verbintenis met ’n groep fanatici wat teen sekere aspekte van die Oosters-Ortodokse Kerk was. Sedert 2005 het die patriarg van Konstantinopel ’n nuwe broederskap by Esphigmenou gestig.

## Naam 
Die klooster se naam beteken "vasgebind" in Grieks. Volgens een tradisie kom dit van die feit dat die klooster gebou is op ’n stuk grond wat tussen drie heuwels en die see vasgekeer word. Volgens ’n ander tradisie het ’n monnik wat die klooster óf gestig óf gerestoureer het, ’n stywe tou om sy middel gedra, en daarom het die klooster die naam "van die vasgebinde" gekry.

## Geskiedenis 
Die tradisie van Athos skryf die stigting van die kloster toe aan keiser Theodosius II van Bisantium en sy suster Pulcheria in die 5de eeu. Dit is daarna verwoes deur ’n groot rots wat van die heuwels geval het. Dit kan nie bevestig word met historiese of argeologiese bewyse nie en daarom bly die stigting van die klooster onbekend.

Daar is egter bewyse dat dit in die laat 10de en vroeë 11de eeu bestaan het. Dit word in minstens drie manuskripte genoem. Die klooster het vooruitgegaan tot met die Ottomaanse inval van Berg Athos. Dit is ook geknou deur onmin oor grond, seerowerinvalle en twee groot brande in die 14de eeu. Die klooster was later geruïneer en verlate.

In die 16de eeu het dit egter weer herstel. Monnike het geld ingesamel en onder andere prinse van die Donou-vorstedomme het geld geskenk. In die 18de eeu is groot herbou- en restourasiewerk gedoen. ’n Paar bekwame abte het die klooster in die 19de eeu uitgebrei en die huidige geboue is van dié tydperk.

## Kultuurskatte 
Die klooster besit ’n paar belangrike relieke, boeke en ander klutuurvoorwerpe, onder meer ’n stuk van Napoleon se tent. Die monnike gebruik dit een keer per jaar op Hemelvaartdag oor die ingang van die katolikon (hoofkerk).

In die katolikon is die sogenaamde Kruis van Pulcheria en ’n Bisantynse mosaïek-ikoon van ’n staande Jesus. In die biblioteek is 372 manuskripte, waarvan 75 op perkament geskryf is, en sowat 2&nbsp;000 gedrukte boeke. Nog 6&nbsp;000 word in ’n ander deel van die klooster geberg.

## Sien ook 
* Berg Athos

## Eksterne skakels 
* Macedonian Heritage: Esphigmenou 
* 15px Hierdie artikel is vertaal uit die Engelse Wikipedia
*  Amptelike webtuiste van die Esphigmenou-klooster
Agiou Panteleimonos-klooster

duimnael|240px|Die Agiou Panteleimonos-klooster

Die **Agiou Panteleimonos-klooster** (Grieks: Άγιος Παντελεήμων; Russies: Пантелеймонов), ook bekend as **Rossikon** (Ρωσσικόν), is ’n Oosters-Ortodokse klooster in die suidwestelike deel van Berg Athos in Griekeland. Dit is 19de in rang van die skiereiland se kloosters en die grootste wat fisieke grootte betref.

## Geskiedenis 
Die klooster is in die 11de eeu deur monnike van Kiëf-Roes gestig, vandaar die naam "Rossikon". Dit is eers deur Kiëfse en later Russiese monnike bewoon. Dit is in 1169 as ’n selfstandige klooster erken.
Die klooster was in die 16de en 17de eeu vooruitstrewend danksy die geldelike steun van die tsaars van Moskowië, maar het in die 18de eeu agteruitgegaan totdat daar in 1730 net vier monnike oor was. In die 19de eeu het dit herstel. Die huidige klooster is in die eerste twee dekades van dié eeu nader aan die see gebou. In 1895 was daar 1&nbsp;000 monnike, in 1903 altesaam 1&nbsp;446 en teen 1913 meer as 2&nbsp;000.

Verskeie brande het die klooster beskadig. Die grootste hiervan was in 1307, toe Katalaanse huursoldate dit aan die brand gesteek het, en in 1968. Die eerste Russiese leier wat dit besoek het, was pres. Wladimir Poetin op 9 September 2005.

## Moderne tyd 
Vandag lyk die klooster soos ’n klein dorpie, met geboue van verskeie hoogtes. Dit is die grootste klooster op Berg Athos.

Die biblioteek is in ’n aparte gebou in die klooster se binnehof. Dit bevat 1&nbsp;320 Griekse en 600 Ou Kerkslawiese manuskripte en 25&nbsp;000 gedrukte boeke. Daar is ook belangrike relieke, soos die kop van sint Panteleimon, ’n gewilde heilige van die Russies-Ortodokse Kerk na wie die klooster genoem is. Die 19de-eeuse kloosterklokke is glo die grootstes in Griekeland.

Die klooster is in die 20ste eeu geknou deur die ateïstiese ideologie van die Sowjetunie en die beperking op reis tydens die Koue Oorlog. Met die verbrokkeling van die Sowjetunie was daar net sowat drie dosyn monnike oor. Die getal het egter sedert die begin van die 21ste eeu weer gestyg.

## Verwysings 
## Sien ook 
* Berg Athos

## Eksterne skakels 
* Panteleimonos op Berg Athos se webtuiste 
* 15px Hierdie artikel is vertaal uit die Engelse Wikipedia
Konstamonitou-klooster

duimnael|Die Konstamonitou-klooster

Die **Konstamonitou-klooster** (Grieks: Μονή Κωνσταμονίτου) is ’n Oosters-Ortodokse klooster in die suidoostelike deel van Berg Athos in Griekeland. Dit word soms **Kastamonitou** gespel. Dit is laaste in rang van die skiereiland se 20 kloosters en is toegewy aan sint Stefan. Daar is tans sowat 20 monnike.

Die klooster is die 11de eeu gestig. Die biblioteek bevat 110 manuskripte en sowat 5&nbsp;000 gedrukte boeke.

## Sien ook 
* Berg Athos

## Eksterne skakels 
* Konstamonitou op Berg Athos se webtuiste 
* Griekse departement van kultuur: Konstamonitou 
* 15px Hierdie artikel is vertaal uit die Engelse Wikipedia
Selibaat

[duimnael|[Rooms-Katolieke Kerk|Katolieke priesters lewe selibaat.]]

**Selibaat** verwys na ’n ongetroude status met seksuele onthouding, gewoonlik vanweë ’n godsdiensbelofte of -oortuiging. Dit is ’n selfstandige en byvoeglike naamwoord. 

Selibaat het deur die geskiedenis van godsdienste dwarsoor die wêreld in die een of ander vorm bestaan. Dit moet onderskei word van ’n gebrek aan belangstelling in seks, wat verskeie redes kan hê soos aseksualiteit.

Die woord "selibaat" kom van die Latynse *caelibatus*, "ongetroude staat", van *caelebs* (ongetroud). Dit kom weer van die Proto-Indo-Europese stamme "kaiwelo-" (alleen) en "lib(h)s-" (lewend).

## Sien ook 
* Kuisheid
* Promiskuïteit

## Verwysings
Bisantynse tyd

**Bisantynse tyd** is ’n ou manier om die tyd aan te dui wat feitlik nêrens meer gebruik word nie. Weens seisoenale verskille in die lengte van dae, wissel die tyd deur die hele jaar. 

Van die min plekke wat nog Bisantynse tyd gebruik, is die Oosters-Ortodokse kloosters op Berg Athos in Griekeland en die Mar Saba-klooster in die Wesoewer. 

## Verwysings 
## Eksterne skakels 
*Bisantynse tyd  by Diatheke.org
Walachye

**Walachye** (Roemeens: *Țara Românească* of *Valahia*; Cyrillies: Цѣра Рȣмѫнѣскъ of Землѧ Ѹгровлахїиска) is ’n historiese en geografiese streek van Roemenië. Dit is noord van die Donou en suid van die Suid-Karpate geleë. 

Walachye is in die vroeë 14de eeu as ’n prinsdom gestig. In 1417 het dit die opperheerskappy van die Ottomaanse Ryk aanvaar. Dit het tot in die 19de eeu geduur, met kort rukke van Russiese besetting tussen 1768 en 1854. In 1859 het Walachye en Moldawië verenig en die basis vir die moderne staat Roemenië gevorm. Transilvanië het later by hulle aangesluit om die nuwe Koninkryk van Roemenië te vorm wat in 1881 gestig is.

## Verwysings
Blikaspaai

**Blikaspaai** is 'n speletjie, soortgelyk aan wegkruipertjie, wat deur kinders gespeel word. 

Voordat die spel begin word 'n sirkel getrek om as die bof te dien. Die sirkel kan met kruit op teer of met 'n stok in die grond getrek word. 'n Blikkie met klippies word dan daarin geplaas. Die blikkie word toegekap sodat die klippies binne bly.

Die eerste speler wat "aan" is moet met toe oë binne die bof sit en tot honderd tel, terwyl sy maatjies wegkruip. Sodra hy klaar getel het begin hy die ander te soek. As hy een van hulle gewaar, roep hy: "Blikaspaai vir [maatjie se naam] [plek waar hy wegkruip]" waarna hy na die bof terughardloop en die blikkie wegskop en dan self hardloop om weg te kruip. Die speler wat uitgevang is moet die blik optel en weer in die bof plaas voordat hy na die ander begin soek.

Die wegkruipers kan ook self die blik wegskop, wat die soeker dan eers moet gaan optel en in die bof terugplaas voordat hy verder kan soek. Elke keer as die blik weggeskop word, skreeu die skopper "blikaspaai!" wat dan aan die ander spelers aandui dat hulle tyd het om beter wegkruipplekke te soek.

'n Wegkruiper wat deur die soeker gevind is kan ook self probeer om die bof voor die soeker te bereik en die blik weg te skop. Slaag hy daarin, moet hy hardloop en weer gaan wegkruip.

Die spel word binne 'n afgebakende gebied gespeel en die blik moet nie so vêr geskop word dat dit nie gesien of gekry kan word nie.

## Verdere naleeswerk 
* Blikaspaai in die huis van die parlement, Die Beeld, 26 Junie 2001
* Manuel speel blikaspaai, Die Burger, 29 Augustus 1996

## Sien ook 
* Lys van kinderspeletjies
Kerrie

[duimnael|Gebotterde [hoendergereg bedien in 'n Indiese restaurant.]]
[duimnael|regs|Geroosterde [eendkerrie ("hot and spicy") uit Thailand.]]
duimnael|links|Kerrie in losmaat te koop op 'n basaar.
duimnael|links|'n Verskeidenheid kerriepoeiers.
[duimnael|'n Vegetariese kerriedis, bevattende blaar[groente, uie, aartappels en rys.]]

**Kerrie** kan een van die volgende (verwante) begrippe wees:

* ''' 'n Kerrie''', 'n stowegereg wat met heelwat kerriepoeier as bestanddeel gekook is.

* Kerrie(poeier), die geel tot dieprooi speserymengsel wat veral in Oosterse en Maleier-resepte gebruik word, om aan die stowevleis 'n tipiese geurige smaak te verleen.

Kerrie bestaan uit 'n hele paar (soms geheime) gemengde bestanddele. Borrie is 'n vaste bestanddeel van kerrie, waaraan dit die geel kleur verleen. Borrie se smaak is mildelik bitter.

## Suid-Afrikaans 
Afrika kerries, Kaap-Maleise kerries en Natalse kerries insluitend die "Traditional Natal Curry", die Durban-kerrie, die "Bunny Chow" en rotirolle. Die geskiedenis van die Suid-Afrikaanse, veral Natalse kerries, gaan so ver terug as 250 jaar gelede, tot die eerste Indiërs se aankoms op die oewers van die Natalkolonie, asook voor die oplewing van die Britse kerries. Durban het die grootste enkele bevolking van Indiërs buite Indië en 'n outomatiese gevolg was die ontwikkeling van die tradisionele Natalse kerries sedertdien. Natalse kerries is gewoonlik gebaseer op Suid-Indiese geregte wat meestal bestaan uit eenvoudige gekruide hoender- en skaapvleisgeregte (met groot hoeveelhede ghee en olies) tot baie komplekse en ingewikkelde seekos-, hoender- en skaapspesialiteite. Die hoender- en garnale-kerrie is 'n gunsteling in KwaZulu-Natal. Europese resepte het ook ontwikkel saam met die Indiese Suid-Afrikaanse kerrie.

Europese weergawes gebruik hoofsaaklik tradisionele resepte met die toevoeging van rooiwyn, melk, room, vanielje of botter. Die bekende "Bunny Chow", 'n klassieke Suid-Afrikaanse standaard-ete, het in gewildheid versprei oor die hele land, ook in Suider-Afrikaanse buurlande en die lande met groot bevolkings van Suid-Afrikaanse immigrante. Dit bestaan uit óf lam-, hoender- of boontjiekerrie binne-in 'n uitgeholde warm brood gestop, wat met die vingers geëet word.

Die rotirol is nog 'n klassieke wegneem-kerrie. Dis óf 'n kerrie in 'n baie plat roti brood, of die klassieke "chip, kaas en kerrie" rol wat basies bestaan uit gebraaide skyfies met gesmelte kaas en die sous van jou gunsteling kerrie in 'n rotirol toegerol.
Kool

Die **kool** is 'n eetbare plant uit die kruisblomfamilie. Dit word as 'n verskeidenheid uiteenlopende plantrasse gekweek, waarvan sommige goed ontwikkel het. Kool is ook baie gewild as wintergroente, en as gevolg van 'n vinnige groeityd was dit voorheen in arm gebiede 'n gewilde voedselbron.

## Eienskappe 
Die meeste koolsoorte het in gemeen dat hulle blomhoofde, voordat hul oopskiet om saad vry te stel, eers 'n kompakte samestelling van lepelvormige blare vorm. Dié deel van die kool word deur die mens geoes en gekook. Suurkool is veral baie ryk aan vitamien C. Uiteraard het sagter soorte kool soos broccoli, brusselspruit en blomkool 'n veel korter bereidingstyd nodig ('n paar minute), as die harder koolsoorte bv. wit- en rooikool.

## Herkoms 
Wetenskaplikes is nog steeds nie seker watter soort kool oorspronklik tot die hedendaagse kultivars ontwikkel het nie, en of dit nog êrens voorkom nie. Wat alle wetenskaplikes wel oor saamstem is dat die koolplant lank gelede 'n inheemse plant op sanderige kusgebiede was. Die plant moes bestand gewees het teen hoë soutkonsentrasies asook sterk wind. Daar word ook aanvaar dat die plant op erg-verarmde grond gegroei het. Die leeragtige blare beskerm die plant teen klipslag en skadelike sandstorms.

## Soorte Kool 
* blomkool (wit en groen rasse)
* boerkool
* broccoli en brusselspruite
* Chinese kool
* rooikool
* savooiekool (groen en geel rasse)
* spitskool
* spruitkool (groen en rooi rasse)
* witkool (hiervan word suurkool gemaak)

Cabbage and cross section on white.jpg|Kopkool (*cabbage*)
Woolworths-cauliflower.jpg|Blomkool (*cauliflower*)
Boerenkool.jpg|Boerkool
Rode kool.jpg|Rooikool

Bloemkool.jpg|Blomkool
Spitskool.jpg|Spitskool
Spruitkool (1).jpg|Spruitkool
Kohlrabi against an exotic cushion, Gurgaon,Haryana.jpg|Kohlrabi
Brassica oleracea0.jpg|Wildekool in die veld

;Broccoli en Brusselspruite

Romanesco broccoli (Brassica oleracea).jpg|Romanesco broccoli
Broccoli and cross section edit.jpg|Broccoli
Broccoli_plant.jpg|Broccoli
Brussels sprout closeup.jpg|Brusselspruite

## Siektes en peste 

Boerenkool rupsenvraat Brassica oleracea var. laciniata caterpillar damage.jpg|Rupsenvraat
Pieris brassicae (caterpillar).jpg|Groot koolwitje
Kooluil Mamestra brassicae op boerenkool (Curly kale).jpg|Kooluil
Koolbladroller Clepis spectrana op boerenkool (Curly kale).jpg|Koolbladroller
Karyes

duimnael|220px|Karyes, die administratiewe hoofstad van Berg Athos.

**Karyes** (Grieks: Καρυές) is ’n nedersetting op Berg Athos in Griekeland. Dit is die setel van die administrasie van dié kloosterstaat. Volgens die 2001-konsensus was daar toe 233 inwoners. Dit is die grootste nedersetting op die skiereiland.

Die hoofkerk in Karyes is die Protaton, die kerk van die *protos*, of hoof van die monnikegemeenskap.

## Geskiedenis 
Die Serwiese biskop sint Sava het ’n kerk en selle by Karyes gebou en ’n paar jaar lank daar gewoon. In die 13de eeu, tydens die bewind van die Bisantynse keiser Michael VIII Paleologus, het Kruisvaarders Berg Athos aangeval. Hulle het die *protos* gemartel en opgehang, die Protaton geplunder en baie monnike vermoor. Dié monnike word deur die Oosters-Ortodokse Kerk as martelaars herdenk op 5 Desember (vir kerke wat die Juliaanse kalender volg – dit val op 18 Desember volgens die Gregoriaanse kalender).

## Eksterne skakels 
* Martelaars van Karyes
* 15px Hierdie artikel is vertaal uit die Engelse Wikipedia
Zaragoza

**Zaragoza** (Spaans: [θaɾaˈɣoθa], ), in ander tale dikwels ook **Saragossa** genoem, is die administratiewe hoofstad van die gelyknamige provinsie en die Outonome Gemeenskap van Aragón in Spanje met 'n bevolking van meer as 675&nbsp;000 wat gelykstaan aan sowat die helfte van die totale Aragonese bevolking. Zaragoza is die vyfde grootste stad in Spanje.

[duimnael|links|Die [Ebro in Zaragoza]]
Zaragoza is in die hartland van Aragón aan die Ebro en sy takriviere Huerva en Gállego geleë, in 'n vallei waarvan die landskapsvorme wissel van woestyn (*Los Monegros*) tot digte bosse, weivelde en berggebiede. Op kulturele gebied staan die stad bekend vir sy volks- en kookkuns asook sy argitektoniese erfenis met bekende geboue soos die Basiliek van Onse Liewe Vrou van Pilar (*Basílica del Pilar*), die La Seo-katedraal en die Aljafería-paleis.

Saam met La Seo en die Aljafería is 'n aantal historiese geboue, wat as voortreflike voorbeelde van Aragón se Mudéjar-boukuns beskou word, deur Unesco as wêrelderfenis gelys. Die *Fiestas del Pilar* word by die bekendste feeste van Spanje gereken. Dit was een van die gasheerstede tydens die FIFA Sokker-Wêreldbekertoernooi in 1982 en die Vrouerugbywêreldbeker 2002.

## Eksterne skakels 
*  
*  Amptelike webwerf
*
Slag van die Rio de la Plata

Die **Slag van die Rio de la Plata** het op 13 Desember 1939 plaasgevind naby Montevideo in die Suidwes-Atlantiese Oseaan.

## Seeslag 
Nadat die *Admiral Graf Spee*, onder beheer van kaptein Langsdorff, verwoesting gesaai het onder die Geallieerdes se handelsvloot in die suidelike Atlantiese Oseaan het Langsdorff slagoffers gaan soek op die handelsroete van Suid-Amerika. Op die oggend van 13 Desember 1939 word *Graf Spee* deur die skepe HMS *Ajax*, HMS *Exceter* en HMS *Achilles* van die Britse Vloot onder leiding van Kommandoor Henry Harwood gewaar. 'n Geveg begin en na 35 minute word die *Exceter* deur die *Admiral Graf Spee* se 11-duim kanonne buite aksie gestel. Die *Exceter* se 8-duim kanonne het ook skade aan die *Graf Spee* aangerig en Langsdorff gaan soek skuiling in die neutrale hawe van Montevideo met die *Ajax* en *Achilles* op sy hakke.

Die neutrale regering van Uruguay verleen egter net 72 uur aan Langsdorff vir herstelwerk. Intussen het die Britte via diplomatieke kanale Langsdorff onder die indruk gebring dat daar 'n groot Britse taakmag opgedaag het en net buite die hawe vir hom wag. Ná drie dae vaar die *Graf Spee* uit die hawe en word deur die bemanning gekelder in die riviermonding. Langsdorff pleeg drie dae later selfmoord.

## Bron 
* The Encyclopedia of Sea Warfare. Spring Books. 1975. 

## Verwysings 
## Eksterne skakels
Vlag van Frans-Guyana

Die **vlag van Frans-Guyana** is ’n nie-amptelike vlag van die Franse oorsese gebied.

Op 29 Januarie 2010 het die Algemene Raad van die département van Frans-Guyana eenstemmig besluit op ’n vlag vir Frans-Guyana. Dit is egter nie deur die opperste streeksraad erken nie. Die enigste franse vlag wat amptelike status op die eiland geniet, kragtens die Franse grondwet, is die vlag van Frankryk. Die kleure van die vlag wat deur die Algemene Raad goedgekeur is het die volgende simboliese waardes: groen stel die woude voor, geel stel goud en ander minerale van die eilande voor en die rooi ster stel sosialisme voor. Die vlag is identies aan dié van die vakbond UGT en die ''Mouvement de décolonisation et d'émancipation sociale'' (Dekolonisasie en Sosiale Bevrydingsbeweging) wat beide ten gunste van onafhanklikheid is.

## Vlag van die gebied 
Die vlag van die Région is 'n wit vlag met 'n logo van 'n geel ster op ’n blou strook bo ’n oranje figuur in ’n geel boor op ’n groen strook bo twee oranje golwende lyne. Bo en onder die logo is die woorde *Guyane* en *la Région* in groen aangebring.

Die amptelike vlag van die département is ’n diagonaal verdeelde groen en geel vlag met ’n rooi vyfpuntige ster in die middel van die vlag.

Lêer:GuyaneFlag.jpg| Vlag van die Région Frans-Guyana
Lêer:Drapeau de la Guyane.svg| Vlag van die hoofstad Cayenne
Lêer:Flag of French Guiana.svg| Vlag van die département Frans-Guyana
Lêer:Bandera independentista Guyana.svg| Vlag van die Onafhanklikheidsbeweging

## Sien ook 
## Verwysings 
## Eksterne skakels 
*  Frans-Guyana by *Flags of the World*.
Florent Malouda

**Florent Johan Malouda** (gebore 13 Junie 1980 in Cayenne, Frans-Guyana) is 'n Franse sokkerspeler. Hy het vir die Franse nasionale sokkerspan uitgedraf.

## Loopbaan 
## Verwysings
Strabo

duimnael|links|250px|’n Kaart van die wêreld volgens Strabo.
**Strabo** (Grieks: Στράβων, *Strabōn*; 64/63 v.C. – omstreeks 24 n.C.), was ’n Antieke Griekse geograaf, filosoof en geskiedkundige.

Hy is veral bekend vir sy werk van 17 volumes *Geographica*, wat die geskiedenis, mense en plekke beskryf van die verskillende streke wat in sy tyd bekend was. Die *Geographica* is ’n waardevolle bron van inligting oor die Antieke wêreld, veral as dit saam met ander bronne gebruik word.

Dit is nie bekend presies wanneer die werk geskryf is nie, maar die geskatte datum is tussen 7 en 18 n.C. Die laaste deel waaraan ’n datum gekoppel kan word, is sy verwysing na die dood in 23 n.C. van Juba&nbsp;II, koning van Mauretanië, wat volgens hom "net onlangs dood is".

Strabo se eerste groot werk, *Historiese Sketse* (*Historica hypomnemata*), wat geskryf is terwyl hy in Rome was (omstreeks 20&nbsp;v.C.), het feitlik heeltemal verlore gegaan. Dit het die geskiedenis van die bekende wêreld gedek van die oorname van Griekeland deur die Romeine. Strabo haal self daaruit aan en ander Klassieke skrywers noem dit ook, maar die enigste oorblywende deel daarvan is ’n stukkie papirus wat nou in die besit van die Universiteit van Milaan is.

## Verwysings 
## Eksterne skakels 
* The *Geography* (Loeb- Klassieke Biblioteek, H.L. Jones-vertaling)
* Biografie van Strabo

* 15px Hierdie artikel is vertaal uit die Engelse Wikipedia
Terschelling

**Terschelling** (Wes-Fries: *Skylge*) is 'n munisipaliteit en 'n eiland in die Noordelike Nederland en een van die Wes-Friese Eilande. Dit is geleë tussen die eilande van Vlieland en Ameland. Terschelling behoort aan die provinsie Friesland. Tot 1942 het die munisipaliteit aan die provinsie Noord-Holland behoort.

In die noorde grens Terschelling aan die Noordsee en in die suide aan die Waddesee. Suidwes lê die eiland Vlieland en oos die eiland Ameland. Terschelling het 'n strand van 30&nbsp;km en meer as 70&nbsp;km se fietspaaie.

Die eiland se hoogste punt is 31 m hoog.

Wadden Eilanders is bekend vir hulle vindingrykheid om enige iets wat aan wal spoel te gebruik. Omdat daar min bome is om te gebruik vir boumateriaal word meeste van die plaas en skure gemaak van maste van uitgespoelde skepe. Die eiland is omkring met skeepswrakke, en selfs vandag nog word heelwat houers wat van Noordsee houerskepe afval, aan wal gespoel.

Soos op die meeste ander Wadde-eilande is toerisme 'n baie belangrike bron van inkomste. Daar is wel landbou aktiwiteite maar meeste van die eiland is 'n natuurreservaat.

In die spitsseisoen is daar meer as drie keer soveel toeriste as in die winter. Elke jaar in Junie word die Oerolfees op die eiland gehou. Daar is ook 'n seevaartskool wat na Willem Barentz genoem is.

Terschelling kan per pontboot bereik word vanaf die vasteland drop Harlingen asook van Vlieland met hoë spoed katamaran.

## Plekke 
Dorpies:

* Formerum
* Hoorn
* Lies

* Midsland
* Oosterend
* West-Terschelling

Gehuggies:

* Baaiduinen
* Dellewal
* Formerum-Noord
* Halfweg
* Hee
* Horp

* Kaard
* Kinnum
* Landerum
* Midsland Noord
* Striep

Strandplekke:
* Formerum aan Zee
* Midsland aan Zee
* West aan Zee

## Naburige munisipaliteite 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Ooi

duimnael|'n Wit ouessant-ooi.
duimnael|'n Lammer drink aan 'n ooibok.

'n **Ooi** is 'n vroulike skaap, bok of wildsbok. Ooie het, in teenstelling met ramme, kort of geen horings nie.

Ooie dra en skenk geboorte aan lammers. Die dratyd hang af van die spesie en ras.

Die ooie van bokke word vir die produksie van melk aangehou, wat gebruik word vir die vervaardiging van botter, kaas, jogurt, ensovoorts.

## Eksterne skakels 
*
Diofisitisme

**Diofisitisme** of **duofisitisme** (van die Griekse *dio*, "twee", en *phýsis*, "natuur") is ’n Christologiese term wat gebruik word om die goddelike en die menslike natuur van Christus in een persoon te beskryf. Dit beteken letterlik "twee nature".

Diofisitisme beskryf die posisie van die Konsilie van Chalcedon in 451 n.C. Dit is veral vir die Chalcedoniërs gebruik deur diegene wat die konsilie verwerp het en staan teenoor monofisitisme (die geloof dat Christus een enkele, goddelike natuur het) en miafisitisme (dat Christus een natuur het wat beide goddelik en menslik is). Die Oriëntaal-Ortodokse kerke beskou hulself as miafisiete.

Diofisitisme is ook gebruik om die dwaalleer van Nestorius, die patriarg van Konstantinopel, te beskryf dat Christus twee nature het wat geskei is: die menslike Jesus en die goddelike Logos. Die gebruik van die term om voorstaanders van die Konsilie van Chalcedon te beskryf (wat later die Oosters-Ortodokse en die Rooms-Katolieke Kerk sou word) het daaraan gegrens om hulle Nestoriaans te noem, wat nie juis is nie omdat hulle klem lê op die algehele eenheid van die twee nature. Baie historiese teoloë glo die verskil lê hoofsaaklik tussen twee terme as twee werklike gelowe.

## Verwysings 
: *15px Hierdie artikel is vertaal uit die Engelse Wikipedia*
Boompie-verplant

**Boompie verplant** is 'n speletjie, soortgelyk aan derdemannetjie, wat deur kinders gespeel word. 

Die kinders tree in twee kringe aan, een binne die ander, sodat daar voor elkeen in die buitekring iemand in die binnekring staan. As daar ewe veel seuns as meisies is, kan die buitenste kring die "Adams" wees en die binnekring die "Evas". Indien nie, kies 'n oorspronklike naam vir die buitenste en die binneste kring.

'n Spelleier gee dan aan die twee kringe aparte opdragte. Hy kan byvoorbeeld uitroep, "binnekring, vier plekke links", waarna die binnekring verby vier maats na links skuif. As die spelleier skree, "binnekring, boompie verplant", moet die binnekring so gou moontlik na hulle oorspronklike maats terughardloop. As hy skree: "buitekring, boompie verplant", moet die buitekring weer hulle maats soek. Die leier kan ook net skree, "boompie verplant", waarna almal moet rondskarrel om by hulle oorspronklike maats te kom.

Die een wat die laaste is om by sy maat te kom, word die nuwe spelleier. As 'n variasie kan 'n permanente leier (moontlik 'n onderwyser of toesighouer) aangestel word, wat diegene wat laaste is speel-speel met 'n lat raps.

## Verdere naleeswerk 
* 'Boompie verplant' in herfs, Die Burger, 3 Mei 2003

## Sien ook 
* Vrugteslaai
* Lys van kinderspeletjies
Brandbal

duimnael|300px|Brandbal teen 'n saal se muur.

**Brandbal** is 'n speletjie, soortgelyk aan bok in die hok, wat deur kinders gespeel word.

Al die spelers tree teen 'n muur aan. 'n Leier word aangewys wat die ander met 'n tennisbal probeer raakgooi. Die spelers moet rondspring om die bal te probeer ontduik. Dié wat raak gegooi word, is uit.

Om besering en bloukolle te vermy, mag die leier nie te naby staan, te hard gooi, of met die bal hardloop nie.

## Sien ook 
* Lys van kinderspeletjies
Atos (mitologie)

**Atos** in die Griekse mitologie was een van die reusagtige Gigante, die seuns van Uranos en Gaia.

Tydens die Gigantestryd tussen die reuse en die Olimpiese gode, wat deur Gaia aangevuur is omdat sy ontevrede was dat Zeus die Titane gevange gehou het, het Atos ’n rots na Poseidon gegooi. Dit het in die Egeïese See geval en Berg Atos geword.

## Bron 
* 15px Hierdie artikel is vertaal uit die Griekse Wikipedia
Adam en Eva (speletjie)

**Adam en Eva** is 'n speletjie wat deur kinders gespeel word.

Twee spelers, gewoonlik 'n seun en 'n dogter word gekies. Hulle word dan beide geblinddoek en binne die kring van spelers ingelei. Hulle moet dan na mekaar roep en volgens wat hulle hoor mekaar probeer vind. As die seun vra, "Eva, waar is jy", moet sy antwoord, "Adam, hier is ek".

As net twee spelers deelneem, kan julle rug teen rug staan en 'n aantal tree van mekaar wegstap voordat die soekery begin.

## Sien ook 
* Lys van kinderspeletjies
* Adam en Eva, Bybelkarakters wat tot hul verbanning in die Tuin van Eden gewoon het.
Donkerkamertjie

duimnael|Kinders speel donkerkamertjie.

**Donkerkamertjie** is 'n speletjie, soortgelyk aan wegkruipertjie, wat deur kinders in die donker gespeel word.

Die speletjie word gewoonlik in die aande in 'n donker vertrek (of vertrekke) gespeel. Die kinders besluit vooraf waar daar weggekruip mag word en wie eerste "aan" is. Die kind wat "aan" is moet dan tot 50 tel voordat hy na die ander kan begin soek.

Die speletjie kan handig te pas kom as die krag af is of om kinders te help om hulle vrees vir die donker te oorkom.

## Sien ook 
* Lys van kinderspeletjies
Franck Ribéry

**Franck Henry Pierre Ribéry** (gebore 7 April 1983 in Boulogne-sur-Mer) is 'n Franse voormalige sokkerspeler. Hy het vir die Franse nasionale sokkerspan uitgedraf.

## Loopbaan 
## Verwysings
Taís Araújo

**Taís Araújo** (25 November 1978- ), gebore **Taís Bianca Gama de Araújo Ramos** in Rio de Janeiro, is 'n Brasiliaanse aktrise.

## Eksterne skakels 
* http://www.imdb.com/name/nm0033312/
Eenbeentjie

duimnael|Kleuters speel eenbeentjie.

**Eenbeentjie** (Engels: *Hopscotch*) is 'n speletjie wat deur kinders gespeel word. Die spel is veral gewild op speelgronde en kan alleen of deur 'n groep kinders gespeel word. Tydens die spel word 'n voorwerp op 'n genommerde patroon gegooi en deur die patroon gehop om dit weer op te tel.

## Baan 
duimnael|links|'n Tipiese baan.
[duimnael|links|Eenbeentjie-uitleg in 'n binnehof by die ingang van kampus I van die [Centro Federal de Educação Tecnológica de Minas Gerais|Federale Sentrum vir Tegnologiese Onderwys van Minas Gerais, in Belo Horizonte, Brasilië.]] 

Ter voorbereiding word 'n patroon op die grond uitgelê. Bordkryt kan gebruik word om dit op 'n sement- of teerblad te teken. Andersins kan dit sommer met 'n stok in die grond uitgekrap word. Die baan bestaan uit 'n aantal blokke waarin daar met een been op 'n slag in gehop word. Sommige blokke word in twee gedeel - een vir elke been. Die blokke word gewoonlik genommer. Op die verste end word daar gewoonlik 'n halfsirkel (ouma-se-maag) aangebring waarin die speler mag omdraai.

## Reëls 
duimnael|regs|Vermy die blok met die voorwerp in.

Die spelreëls is as volg:
* Die speler mag net met een voet in elke blok land.
* Daar moet met beide voete in 'n dubbelblok geland word.
* As daar op 'n lyn getrap word, is jy uit en moet jy agter in die tou gaan wag.
* As jy jou balans verloor, is jy uit en moet jy agter in die tou gaan wag.
* As jy die voorwerp buite 'n blok of op 'n lyn gooi, is jy uit en moet jy agter in die tou gaan wag.
* Daar moet oor die blok met die voorwerp in gespring word.

## Spel 
duimnael|regs|Standbeeld van kinders wat eenbeentjie speel.

Om die spel te begin word 'n voorwerp, gewoonlik 'n klip of 'n boontjiesak, op die patroon gegooi. As jy, byvoorbeeld, die voorwerp in die tweede blok gooi, hop met een been op die eerste blok, spring oor die tweede na die derde tot op die einde. Op die laaste blok word daar omgedraai om die proses te herhaal. Op pad terug moet jy voor die blok met die voorwerp afbuk om dit op te tel (natuurlik op een been in 'n enkelblok, of beide in 'n dubbelblok).

## Sien ook 
* Lys van kinderspeletjies

## Eksterne skakels 
*
Jano Vermaak

**Jano Vermaak** (gebore op Graaff-Reinet op 1 Januarie 1990) is 'n Suid-Afrikaanse rugbyspeler wat as skrumskakel (no. 9) vir die  in die Curriebeker en die  in Superrugby gespeel het.

Vermaak het ook voorheen vir die , ,  en die Goue Leeus uitgedraf.

Hy het sy eerste toets vir die Springbokke teen Italië op 8 Junie 2013 op Kings Park-stadion in Durban gespeel, maar moes die veld 20 minute voor die einde verlaat met 'n beseerde dyspier.

## Eksterne skakels 
* SA rugby profiel 
* Bulls profiel
* itsrugby.co.uk profiel
Jacques Potgieter

**Jacques Potgieter** (gebore in Port Elizabeth op 24 April 1986) is 'n rugbyspeler wat op agsteman speel vir die Fukuoka Sanix Blues in die Japannese Topliga en vir die Waratahs in Superrugby.

Hy word 'n Springbok op 23 Junie 2012 teen Engeland.

## Eksterne skakels 
* www.itsrugby profiel
* Bulls profiel
Callie Visagie

**Callie Visagie** (gebore in Paarl op 9 Julie 1988) is 'n rugbyspeler wat haker vir die Blou Bulle in die Curriebeker en die Bulls in Superrugby speel.

Visagie het voorheen vir die Westelike Provinsie en Goue Leeus gespeel en was kaptein van die Maties in die Varsitybeker.

## Eksterne skakels 
*SA rugby profiel
*itsrugby.co.uk profiel
Shaun Venter

**Shaun Venter** (gebore in Witbank op 16 Maart 1987) is 'n rugbyspeler wat op skrumskakel vir die Kings in Superrugby speel.

Hy het tot 2012 vir die Pumas provinsiale rugby gespeel en word vir een jaar aan die Kings geleen.

## Eksterne skakels 
* Venter se profiel op www.itsrugby.co.uk
* SA Rugby profiel
Spesery

[duimnael|250px|Speserye en kruie in 'n winkel in [Goa, Indië]]

**Speserye** is gedroogde sade, vrugte, wortels, bas, of ander plantprodukte wat primêr gebruik word vir geur, kleur of preservering van voedsel. Soms word 'n spesery gebruik om slegte geur te verberg.

Speserye word onderskei van kruie, wat dele van groen blaarplante is en ook gebruik word vir geur en om geregte beter te laat vertoon.

Baie speserye het antimikrobiese eienskappe. Dit kan verduidelik waarom speserye meer algemeen gebruik word in die warmer klimaatsones, waar meer aansteeklike siektes voorkom, en waarom die gebruik van speserye prominent is in vleis, wat veral vatbaar is vir bederf.

Speserye het ook ander gebruike, insluitend godsdienstige rituele, medisinale, skoonheidsmiddel- of parfuumproduksie, of as 'n groente. Borriewortels word byvoorbeeld verbruik as 'n groente, en knoffel as 'n antibiotikum.

## Verwysings
Jan Serfontein

**Jan Serfontein** (gebore in Port Elizabeth op 15 April 1993) is 'n Springbokrugbyspeler wat senter vir die Blou Bulle in die Curriebeker en die Bulls in Superrugby speel.

Hy maak sy buiging vir die Springbokke teen Italië op 8 Junie 2013 te Kings Park-stadion in Durban, waar hy as plaasvervanger vir Bryan Habana opdraf in die 71ste minuut van die wedstryd. Hy was ook deel van Suid-Afrika se span tydens die Rugbywêreldbeker 2015.

## Eksterne skakels 
* Bulls profiel
* SA rugby profiel 
* itsrugby.co.uk profiel
* IRR profiel
Harry Gordon Selfridge

**Harry Gordon Selfridge, Sr.** (* 11 Januarie 1856; † 8 Mei 1947) was 'n Amerikaans-gebore Britse kleinhandelmagnaat wat bekendheid verwerf het as die stigter van die Londen-gebaseerde afdelingswinkel *Selfridges* wat hy dertig jaar lank bestuur het. Hy was een van die mees gerespekteerde en welvarendste kleinhandelmagnate in die Verenigde Koninkryk. Highcliffe-kasteel in Dorset was deel van sy besittings.

Selfridge, 'n boorling van Ripon in die deelstaat Wisconsin, het sy eerste geld as koerantseun verdien en die skool in die ouderdom van veertien verlaat toe hy by 'n bank in Jackson, Michigan aangestel is. Ná 'n reeks ander aanstellings het hy uiteindelik sy loopbaan by *Marshall Field*, 'n bekende afdelingswinkel in Chicago, begin. Hy was 25 jaar by dié onderneming werksaam en het in 1890 met Rose Buckingham getrou, 'n lid van 'n prominente familie in Chicago.

Nadat hy 'n reis na Londen onderneem het, het Selfridge in 1906 £400&nbsp;000 in sy eie afdelingswinkel belê wat aan die westelike einde van Oxford-straat geleë was - in 'n buurt wat destyds nog as swak beskou is. Die afdelingswinkel het sy deure op 15 Maart 1909 vir die publiek geopen. Selfridge het tot en met sy aftrede in 1941 as bestuurder gefungeer, maar sou in sy latere lewe die grootste deel van sy fortuin verloor.

Selfridge is in 1947 in die ouderdom van 91 in sy klein woonstel in die Londense stadsdeel Putney oorlede en in 'n graf op die St Mark's-begraafplaas te Highcliffe, Dorset langs sy moeder en sy vrou begrawe.
Chalkidiki

duimnael|220px|Die ligging van Chalkidiki in Griekeland.
[220px|duimnael|[Dionysiou-klooster|Dionysiou, een van die kloosters van Berg Athos, ’n Unesco-wêrelderfenisgebied.]]

**Chalkidiki** (Grieks: Χαλκιδική) is ’n noordelike skiereiland en streeksdistrik van Griekeland. Dit is deel van die streek Sentraal-Masedonië. Dit word ook **Halkidiki** of **Chalcidice** gespel. Die outonome Berg Athos is deel van die skiereiland, maar nie van die streeksdistrik nie.

Chalkidiki strek uit in die Egeïese See en lyk soos ’n hand met drie vingers, hoewel die Grieke daarna verwys as "bene": Kassandra, Sithonia en Berg Athos. Die Cholomontas-berge lê in die noordsentrale deel. Chalkidiki grens in die noorde aan die Thessaloniki-streeksdistrik.

Chalkidiki se hoofstad is Polygyros, in die middel van die skiereiland, wat ’n gewilde vakansiebestemming is.

## Eksterne skakels 
* Amptelike webtuiste
* 15px Hierdie artikel is vertaal uit die Engelse Wikipedia
Vlag van die Falkland-eilande

Die **vlag van die Falkland-eilande**, ’n Britse oorsese gebied is op 25 Januarie 1999 in gebruik geneem. Die vlag vertoon ’n blou Britse vaandel met die wapen van die eiland op die wapperkant.

## Ander vlae 

Lêer:Flag of the Falkland Islands (1876–1925).svg |  Vlag van die Falkland-eilande, 1876 tot 1925
Lêer:Flag of the Falkland Islands (1925–1948).svg |  Vlag van die Falkland-eilande, 1925 tot 1948
Lêer:Flag of the Falkland Islands (1948–1999).svg |  Vlag van die Falkland-eilande, 1948 tot 1999)
Lêer:Civil Ensign of the Falkland Islands (1999).svg |  Burgerlike vaandel van die Falkland-eilande, 1948 tot 1999
Lêer:Flag of the Governor of the Falkland Islands.svg | Vlag van die Goewerneur van die Falkland-eilande
Lêer:Flag of Argentina.svg | Argentinië maak ook aanspraak op die eilande

## Gebruik 
Sedert die goedkeuring van die vlag is dit aaneen gebruik buiten vir die tyd van die besetting (2 April – 14 Junie 1982) gedurende die Falklandoorlog. Die 30ste herdenking van die eilande se bevryding ná die oorlog is gevier deurdat die vlag op verskeie regeringsgeboue in Londen vertoon is, insluitend Downingstraat 10 en die Ministerie van Buitelandse sake in Whitehall.

## Sien ook 
## Verwysings 
## Eksterne skakels 
*  Falkland-eilande by *Flags of the World*.
HMS Royal Oak

Die '*HMS *Royal Oak''''' was 'n slagskip van die Britse Vloot tydens die Eerste- en Tweede Wêreldoorloë. 

## Geskiedenis 
Hy het bekendheid verwerf tydens die Tweede Wêreldoorlog omrede hy die eerste groot verlies was wat die Britse Vloot gely het, en veral omrede hy in die beskutte Scapa Flow met 'n torpedo gekelder is deur die Duitse duikboot U-47 op 14 Oktober 1939. Hy het ook deelgeneem aan die Slag van Jutland tydens die Eerste Wêreldoorlog.

## Tegniese besonderhede 
Dit was een van die *Revengeklas* slagskepe, het 29,150 ton water verplaas en was toegerus met agt 15-duim kanonne, twaalf 6-duim kanonne, agt 4-duim lugafweerkanonne en vier torpedobuise. Vier turbines wat gesamentlik 40&nbsp;000 dryfasperdekrag gelewer het, het 'n topspoed van 22 knope verseker.

## Bron 
* The Encyclopedia of Sea Warfare. Spring Books. 1979.
HMS Mary Rose

Die **HMS Mary Rose** was 'n M-klas torpedojaer van die Britse Vloot tydens die Eerste Wêreldoorlog. Hy was toegerus met drie 4-duim kanonne, een 2-pond *pom-pom* en vier 21-duim torpedobuise. Dit het hom in staat gestel om Duitse torpedojaers aan te val en die torpedobuise het hom toegelaat om groter skepe aan te val. Hy was aangedryf deur drie stoom turbines van 25 000 dryfasperdekrag wat 'n topspoed van 34 knope verseker het. Hy en 'n ander torpedojaer, *HMS Strongbow* was gekelder deur Duitse kruisers gedurende 1917 terwyl hulle 'n konvooi, wat op pad na Noorweë was, beskerm het.

## Bron 
* The Encyclopedia of Sea Warfare. Spring Books. 1979.
Ek sien met my kleine ogies

duimnael|300px|Wat sien jy?

**Ek sien met my kleine ogies** is 'n woordspeletjie wat deur (of saam met) jong kinders gespeel kan word.

Identifiseer 'n voorwerp wat aan almal sigbaar is. Begin dan die spel deur te sê, "''Ek sien met my kleine ogies iets wat met 'n [eerste letter van voorwerp] begin.*" Die ander moet dan die verskillende dinge wat met die letter begin opnoem tot hulle by die regte een uitkom.

As voorbeeld: "*Ek sien met my kleine ogies iets wat met 'n 'R' begin.''" Die ander raai dan: 'ruit', 'radio', 'rathefboom' tot by die regte item uitgekom word.

As alternatief kan die kleur van die voorwerp gebruik word.

Dit is veral nuttig om kinders in 'n ingeperkte ruimte soos 'n kar besig te hou.

## Verdere naleeswerk 
* Gereed vir skool of nie?, Beeld, 16 Junie 2010

## Reëls 
Een speler word gekies om die Spioen te wees, en hulle kies stilweg 'n voorwerp wat vir al die spelers sigbaar is. Hulle kondig nie hul keuse aan nie, en sê eerder: "Ek sien met my ogie iets wat begin met ...", en noem die letter waarmee die gekose voorwerp begin (bv. "Ek sien met my ogie iets wat begin met 'n C" as die gekose voorwerp 'n koei is).

Tradisioneel vra spelers direk oor spesifieke moontlikhede ("Is dit 'n kat?").

Sodra 'n raaier die voorwerp korrek geïdentifiseer het, word hulle die Spioen vir die volgende rondte en die spel begin weer. As jonger kinders speel wat nie so goed is met raai nie, kan die rol van Spioen in 'n vaste volgorde rondgedeel word.

Die Spioen kan nie die voorwerp verander sodra dit gekies is nie.

Die spel maak staat op vertroue, aangesien die Spioen die enigste persoon is wat weet of die raaiers korrek is of nie.

### Variante 
In situasies waar spelers van plek tot plek reis gedurende die spel, soos 'n motorrit, kan spelers ooreenkom dat enige gekose voorwerp sigbaar moet bly, eerder as 'n item soos 'n spesifieke straatnaambord wat slegs vir 'n paar oomblikke sigbaar sal wees wanneer die spel begin. 

## Sien ook 
* Lys van kinderspeletjies
Liberale Party (Verenigde Koninkryk)

Die **Liberale Party** was een van die twee groot partye wat die politieke lewe in die Verenigde Koninkryk in die 19de en vroeë 20ste eeu oorheers het.

Die party, wat in 1859 gestig is, het sy oorsprong in die Whig Party en die sogenaamde Radikale, later het ook aanhangers van Sir Robert Peel by die Liberale aangesluit. Die kwessie van Ierse selfregering het tot 'n skeuring in die Liberale Party gelei, maar dit kon in 1906 ná 'n reuse-oorwinning in die algemene verkiesing nog eens die regering vorm. In hul regeringstyd het die Liberale die sogenaamde Liberale Hervormings deurgevoer waardeur 'n basiese welvaartstaat geskep is.

Gedurende die Eerste Wêreldoorlog het die Liberale 'n koalisieregering met die Konserwatiewe Party gevorm wat in 1922 beëindig is. In die 1920's het die Arbeidersparty daarin geslaag om steeds meer kiesers uit die werkersklas agter hulle te skaar en die Liberale sodoende as hoofopponente van die Konserwatiewe Party te vervang. Dit was die begin van die Liberale Party se geleidelike agteruitgang, en sy steun in nasionale verkiesings het steeds verder afgeneem. In die 1950's het die getal Liberale afgevaardigdes in die Britse Laerhuis afgeneem tot slegs ses.

In die 1960's en 1970's het die Liberale nogeens steun herwin, maar eers nadat die party in 1981 met die nuut gestigte Sosiaal-Demokratiese Party (SDP) saamgespan het om die SDP-Liberale Alliansie te vorm, was dit in verkiesings weer suksesvol. In die algemene verkiesing van 1983 het die Alliansie 25% van die uitgebragte stemme behaal, alhoewel dit slegs 23 van die 650 setels in die Laerhuis kon verower. In 1988 het die Liberale formeel met die SDP saamgesmelt om die Liberaal-Demokrate te vorm. 'n Klein splintergroep, wat hierdie samesmelting teengestaan het, het in 1989 van die party afgestig om 'n nuwe Liberale Party te vorm. Hierdie party tree nie as regsopvolger van die vroeëre Liberale Party op nie.
Mayonnaise

duimnael|'n Houer mayonnaise

**Mayonnaise** of **Mayo** is 'n dik, romerige sous wat as kruiery of geurmiddel gebruik word saam met ander voedsel.

## Voorbereiding 
Dit kan gemaak word van sonneblomolie en eiergele  en óf asyn of suurlemoensap, deur die bestanddele goed te emulgeer. Daar is baie opsies vir versiering met ander kruie en speserye. Lesitien in die eier is die emulgator. Mayonnaise wissel in kleur, maar is meestal wit, roomkleurig of liggeel. Dit kan verskil in tekstuur van 'n ligte room tot baie dik.

In lande wat deur die Franse kultuur beïnvloed is, is mosterd ook 'n algemene bestanddeel, maar die toevoeging daarvan verander die sous in 'n "remoulade" met 'n anderse geur. Die mosterd dien as 'n bykomende emulgator. In Spanje, Portugal en Italië word olyfolie gebruik, maar sonneblomolie en mosterd word nooit ingesluit nie.
duimnael|250px|Mayonnaise uit 'n spuithouer

## Gebruik 
Die voorkeurgebruik is in koue voorbereidings en dit is onontbeerlik in sekere kosse soos tamaties met garnale, Russiese slaai of eier Mimosa en het 'n lang geskiedenis in aartappelslaai.

Die sous word dikwels geëet in kombinasie met gebraaide produkte, soos skyfies, maar kan ook gebruik word as basis van 'n meer komplekse sous. Omrede mayonnaise baie vetterig is en 'n hoë energiewaarde het, gebruik baie mense deesdae produkte wat minder kalorieë bevat.  Hierdie produkte word dikwels geadverteer met aanloklike name soos *mayo-lyn*, *mayo-light* of *yogonnaise*.

## Bestanddele 
Die inhoud van 'n tipiese kommersieelbereide produk in Suid-Afrika is:
*Plantaardige vette (sonneblomsaad) minimum 52%
*Eier
*Water
*Rietsuiker
*Asyn
*Suurreguleermiddel
*Geurmiddels
*Verdikkingsmiddel 
*Stabiliseerder of antioksidant
*Preserveermiddels: natriumbensoaat en kaliumsorbaat
*Kleurmiddel

As 'n riglyn, bevat elke 15-gramporsie volgens die etiket:
*Energie: 323&nbsp;kJ
*Vette: 7.8&nbsp;g 
*Suikers: 1.8&nbsp;g
*Sout: 0.2&nbsp;g

## Verwysings